text: Але асноўнай мэтай мерапрыемства з’яўляецца папулярызацыя даследаванняў, якія датычацца Светлагорскага і суседніх раёнаў, а таксама працаў навукоўцаў, якія паходзяць з гэтага краю. Хоць і іншыя аўтары, якія лічаць, што іх тэма будзе цікавай для канферэнцыі, могуць падаць заяўку на ўдзел.
  – Як і ў папярэднія два гады, канферэнцыя будзе праходзіць у красавіку ў мясцовым музеі. Старшынём арганізацыйнага камітэту з’яўляецца Сяргей Рассадзін, прафесар гісторыі з Мінску, – паведаміў магістр гістарычных навук, сакратар аргкамітэту Аляксандр Петухоў.
  Першая гісторыка-краязнаўчая канферэнцыя ў Светлагорску адбылася ў 1995 годзе, другая – у 2010. Пачынаючы з 2011 года, калі мерапрыемства праводзілася ў трэці раз, канферэнцыі абвяшчаюцца як навукова-практычныя – гэта значыць, што могуць быць прадстаўлены даклады па любой навуковай галіне.
  – Заяўкі на ўдзел прымаюцца да 31 сакавіка, а сама канферэнцыя запланавана на 20 красавіка. З пытаннямі адносна ўдзелу можна звяртацца на электронны адрас szacilki450@gmail.com, альбо па тэлефоне (033) 616 95 96, ці па тэлефоне музея (02342) 5 42 59, – удакладніў А. Петухоў.